Һарайғыр ауыл биләмәһе

Һарайғыр ауыл Советы — Ырымбур өлкәһе Матвеевка районы, Һарайғыр ауыл биләмәһе.
Административ үҙәге — Һарайғыр ауылы.

 Биләмә тарихы 

Ауыл Һарайғыр йылғаһы буйында урынлашҡан. Уға 1739 йылда Тамбов губернаһынан килгән крәҫтиәндәр нигеҙ һалған. Башта тәүге күсенеп килеүсе исеме менән Михайловка ауылы тип аталған. Һуңынан был исем Һарайғыр тип үҙгәртелгән: риүәйәткә ярашлы, айғыр исеменән алынған. Мәгәр, ауылдың Һарайғыр йылғаһы буйында ултырғанын иҫәпкә алғанда, исем гидронимдан алынғанға оҡшай.

Ауыл ҙурая һәм унда 1803 йылда 2000-гә яҡын кеше йәшәй.

1892 йылда Һамар-Златоуст тимер юлы һалыныу менән 3 саҡрым алыҫлыҡта тимер юл вокзалы һәм тимер юл эшселәре өсөн бер нисә торлаҡ йорт төҙөлә. Һуңыраҡ вокзалдан алыҫ түгел ағайлы-энеле Яковлевтар 3-6 сорт он етештергән эре өс ҡатлы тирмән төҙөгәндәр.

1918—1920 йылдарҙа граждандар һуғышы ваҡытында Һарайғыр бик мөһим хәрби объект була, сөнки бында көнсығыш фронтына оҙатыр өсөн ғәскәр тупланған.

1962—1964 йылдарҙа урта мәктәп һәм үҙәк усадьбала интернат бинаһы төҙөлгән.

2005 йылдың 9 мартында Ырымбурҙың 1904/312-III номерлы законыЗакон Оренбургской области от 9 марта 2005 г. N 1904/312-III-ОЗ О муниципальных образованиях в составе муниципального образования Матвеевский район Оренбургской области нигеҙендә Һарайғыр ауыл Советы ауыл биләмәһе төҙөлә, муниципаль берәмек сиктәре билдәләнә.

 Халҡы 

 Иҫкәрмәләр 

 Һылтанмалар 
 Район ауылы сайты 

Категория:Ырымбур өлкәһе ауыл биләмәләре
Категория:Тарихи Башҡортостан ерҙәре топонимикаһы